**DECIZIA ETAPEI DE ÎNCADRARE**

**Nr. xx din 15.04.2024**

Ca urmare a solicitării de emitere a acordului de mediu adresate **Comuna Mănăstireni**, cu sediul în comuna Mănăstireni, sat Mănăstireni, str. Principală, nr. 227, jud. Cluj, înregistrată la APM Cluj cu nr. 18421/23.08.2023, în baza:

* **Legii nr. 292/2008** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin **Legea nr. 49/2011**, cu modificările și completările ulterioare,
* **Prevederilor art. 48 din Legea apelor nr. 107/1996**, cu modificarile si completarile ulterioare;

**Agentia Pentru Protectia Mediului Cluj decide**, ca urmare a completărilor depuse cu nr. 21111/03.10.2023, 21543/10.10.2023, 1613/26.01.2024, 3046/12.02.2024, 3147/13.02.2024, 3563/16.02.2024, 5485/06.03.2024, 6517/15.03.2024 și nr. 8032/01.04.2024 și a consultărilor desfăşurate în cadrul şedinţei Comisiei de Analiză Tehnică din data de 05.03.2024, că proiectul ***,,* Înființare rețea de canalizare în comuna Mănăstireni, județul Cluj*”***  comuna Mănăstireni, satul Mămăstireni, judeţul Cluj***,*** **nu se supune evaluării impactului asupra mediului și nu se supune evaluării SEICA**.

 **Justificarea prezentei decizii**:

**I. Motivele pe baza carora s-a stabilit neefectuarea evaluarii impactului asupra mediului:**

a) proiectul **se incadreaza in prevederile Legii nr. 292/2018** privind evaluarea impactului anumitor proiecte publice şi private asupra mediului, fiind încadrat în anexa nr. 2, la punctul  **13 a) - „Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”*,*** în categoria proiectelor cu potenţial impact asupra mediului, pentru care trebuie stabilită necesitatea efectuării impactului asupra mediului.

b) Proiectul se încadrează în reglementările documentației de urbanism faza PUG, aprobată prin HCL Mănăstireni nr. 1/2000, cu valabilitate prelungită prin HCL Mănăstireni nr. 77/2022;

* Conform Certificatului de Urbanism nr. 779/31.05.2023, emis de Consiliul Județean Cluj:
* Imobilul este situat în intravilanul și extravilanul comunei Mănăstireni;
* Conform PUG, amplasamentul lucrării aparține UTR – Zona de utilitate publică a drumurilor județene, a drumurilor comunale și străzilor localității, precum și a cursului de apă și a rețelelor tehnico-edilitare.
* categoria de folosință: - drum;

c) la evaluarea proiectului au fost luate în considerare criteriile prevăzute în Anexa nr.3 din Legea nr. 292/2018 privind evaluarea impactului anumitor proiecte publice şi private asupra mediului;

d) realizarea şi utilizarea investiţiei propuse nu prevede utilizarea de substanţe toxice sau periculoase şi nu implică generarea de emisii semnificative în mediu;

e) prin soluţiile constructive adoptate şi prin modul de operare se propun măsuri pentru protecţia factorilor de mediu;

f) sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare; deşeurile generate atât în faza de execuţie cât şi în perioada de funcţionare a proiectului vor fi în cantităţi reduse si se vor elimina cu firma autorizata;

g) investiţia propusă nu se cumulează cu alte proiecte existente sau aprobate;

h) proiectul este de amploare redusă;

i) nu sunt afectate zone de pădure sau cu folosință specială (spațiu verde);

j) amplasamentul nu este situat în interiorul sau vecinătatea niciunei arii naturale protejate;

k) pe parcursul derulării procedurii nu au fost formulate observații din partea publicului referitoare la realizarea protectului.

**II. Motivele pe baza cărora s-a stabilit neefectuarea evaluării adecvate**:

a) amplasamentul **nu intră** **sub incidenţa art. 28 din Ordonanţa de urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

**III. Motivele pe baza cărora s-a stabilit neefectuarea evaluării impactului asupra corpurilor de apă:**

a) proiectul propus **intră sub incidenta prevederilor art.48 si 54 din Legea apelor nr. 107/1996**, cu modificarile si completarile ulterioare;

Conform deciziei nr. 273/CJ din 10.10.2023, emisă de AN Apele Române, Someș-Tisa,SGA Cluj, lucrările prevăzute vor fi cu impact localk pe perioada desfășurării lucrărilor asupra corpului de apă de suprafață Capuș și afluențiiȘ RORW2.1.31.10\_B1.

**IV.** **Caracteristicile proiectului**

Obiectivul propus este o investitie noua si nu a mai fost reglementat anterior din punct de vedere a gospodaririi apelor.

Investitia prevede realizarea unei retele de canalizare menajera cu statie de epurare care sa colecteze apa uzata menajera de la imobilele care in prezent nu beneficiaza de un sistem centralizat de colectare a apelor uzate menajere din comuna Mnastireni, jud. Cluj.

Conform documentatiei debitele caracteristice pentru reteaua de canalizare din comuna Manastireni, jud. Cluj vor fi:

 Quz zi max= 103,97 mc/zi (1.20 l/s)

 Quz zi med= 79.97 mc/zi (0.93 l/s)

 Q orar max= 8.66 mc/h (2.41 l/s)

 Sistemul de canalizare dimensionat pentru 727 locuitori din comuna Manastireni va avea urmatoarele componente:

- retea de canalizare va fi realizata din conducte corugate din polipropilena SN10, Dn 250 mm, lungime totala de 6043 m.

- conductele pentru sistemul de refulare vor fi din teava PEHD PE100 SDR17 PN10 cu diametrul de 90 mm iar lungimea totata a conductelor de refulare va fi de 1737 m.

- 185 buc camine de vizitare prevazute pe intreg traseul de canalizare

- 250 racorduri realizate din conducta PVC cu capac Dn 400 mm SN 10

- conductele de racord vor avea lungimea totala de 1750 m, PVC SN10, Dn 160 mm.

- 7 statii de pompare apa uzata echipate fiecare cu grup de pompare(1A+1R) cu debitul Q=1,2l/s si H=15 mCA.

- statie de epurare proiectata Qmax= 150 mc/zi.

- conducta pentru fluxul tehnologic al statiei de epurare va fi din PEID PE100 PN 10, SDR17, Dn 110 mm si L= 1065 m, pe care vor fi prevazuti 2 hidranti supraterani de incendiu Dn 80 mm si 2 camine de vane.

Infiintarea sistemului centralizat de colectare a apelor uzate menajere din comuna Manastireni va fi amplasat in totalitate pe terenul ce apartine domeniului public, aflat in administrarea comunei.

***Statia de epurare*** dimensionata pentru Q uz max=150 mc/zi.

Pentru alimentarea statiei de epurare cu apa necesara procesului tehnologic se va realiza o extindere a retelei existente de alimentare cu apa din comuna Manastireni.

Coordonate STEREO 70 ale statiei de epurare:

X=589041.7598 Y=354957.5777

X=589051.8959 Y= 354981.5206

X=589037.9243 Y=354987.4353

X=589027.7882 Y=354963.4925

Fluxul tehnologic de epurare al apelor uzate consta in:

* Treapta de epurare mecanica dota cu :

- camin gratar manual

- sita mecanica rotativa

- deznisipator si separator de grasimi cu V= 12 mc, dotat cu pompa sumersibila vortex cu Qmax= 8 mc/h pentru eliminarea nisipului

- bazin de omogenizare si pompare a apelor uzate cu V= 87.5 mc si o pompa sumersibile (1A+1R), Q=1l/s si H=10 mCA

* Treapta biologica este compusa din:

- treapta biologica anoxica

- treapta biologica aeroba

- decantor secundar

* Treapta de deshidratare namol (V= 35.0 mc)
* Treapta de masurare a debitului -masurare a debitului se va realiza prin montarea unui debitmetru electromagnetic

Apa epurata va ajunge in emisarul, raul Capus prin punctul de coordonate STEREO 70: X=589046.3237, Y=349538.866

Indicatorii fizico-chimici generali ai apelor uzate epurate evacuate in emisar vor respecta prevederile HG nr. 352/2005 (NTPA 001/2005 ) pentru modificarea si completarea HG nr. 188/2002.

 Pe traseul retei de canalizare se va subtraversa raul Capus prin foraj orizonatal dirijat.

**V.** **Măsurile și condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

 a) în cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

b) se vor utiliza exclusiv terenurile stabilite prin proiect pentru amplasarea organizărilor de şantier şi depozitarea materialelor de construcţie şi a deşeurilor rezultate din activităţile de construire în limita terenului deţinut de titular; lucrările de organizare de şantier şi de execuţie nu trebuie să afecteze terenurile adiacente; toate amenajările propuse se vor realiza fără afectarea proprietăţilor private; se vor delimita zonele de lucru astfel încât să se prevină/mimizeze distrugerea suprafeţelor vegetale din vecinătatea obiectivului; se interzice tăierea de arbori de pe amplasament sau din apropierea lui; se vor marca corespunzător, cu panouri de protecţie, terenurile ocupate temporar de organizarea de şantier sau afectate de lucrări temporare (excavări, săpături de şanţ, etc.); se vor lua toate măsurile pentru asigurarea acceselor auto şi pietonale pentru locuitorii din zonă; în timpul lucrărilor se va asigura circulaţia nestănjenită pe drumurile publice;

c) materialele de construcții vor fi aduse progresiv pe măsură ce lucrările avansează și în funcție de solicitări; depozitarea materialelor/utilajelor se va face numai în locuri special amenajate (suprafeţe izolate/impermeabilizate corespunzător) cu luarea tuturor măsurilor pentru asigurarea protecţiei factorilor de mediu; se vor amenaja spaţii pentru stocarea temporară a deşeurilor rezultate din lucrările de construcţie;

d) se va asigura colectarea selectivă şi controlată a deşeurilor rezultate şi eliminarea/ valorificarea lor prin firme autorizate şi specializate, pe bază de contracte ferme încheiate cu acestea fiind intezisă depozitarea lor în mod neorganizat pe sol; se va asigura transportul şi manipularea materialelor de construcţie pentru evitarea pierderilor din utilajele de transport;

e) se vor folosi mijloace de transport şi utilaje performante care nu produc pierderi accidentale de substanţe poluante care pot afecta direct sau indirect calitatea solului şi a apelor subterane în timpul funcţionării şi care nu generează zgomot peste limitele admise; se vor opri motoarele, utilajele pe durata pauzelor pentru diminuarea poluării aerului şi fonice; efectuarea operaţiilor de întreţinere a utilajelor se va executa doar în spaţii special amenajate;

f) executantul lucrărilor are obligaţia să aibă în dotare atât materiale absorbante şi substanţe neutralizatoare, cât şi recipienţi adecvaţi pentru depozitarea temporară a deşeurilor rezultate, pentru a putea asigura o intervenţie rapidă în caz de poluare accidentală (pierderi de carburanţi/lubrefianţi, etc);

g) pe căile de acces se va rula cu viteză scăzută pentru a se evita ridicarea prafului şi producera suplimentară de zgomot etc.; se va evita desfăşurarea lucrărilor cu emisii de praf în perioade cu vânt puternic; în perioadele de trafic intens (transport materiale, etc.), în condiţii meteo de uscǎciune, căile de acces se vor stropi în vederea reducerii antrenării de particule în suspensie;

h) la ieşirea din zona lucrărilor se va asigura curăţarea roţilor autovehiculelor pentru evitarea antrenării pământului/noroiului pe şosea;

i) pe perioada de realizare a luvrărilor se vor lua măsuri pentru evitarea accidentării populației, prin:

* Marcarea corespunzătoare a lucărărilor periculoase;
* Protejarea/supravegherea utilajelor menținute în zona lucrărilor;

j) lucrările de construcție propuse nu vor afecta suprafața încadrată în UTR-Ve;

k) la finalizarea proiectului zonele afectate temporar de lucrări vor fi refăcute la starea iniţială;

l) **se vor respecta condițiile și prevederile tuturor avizelor emise de alte autorități - *Avizul de Gospodărire a apelor nr. 11/26.02.2024, emis de SGA Cluj:***

1.Pe parcursul executiei lucrarilor si dupa, constructorul si beneficiarul au obligatia de a asigura scurgerea libera a apelor, depozitarea de materiale sau stationarea utilajelor in albie fiind interzisa. In perioada de executie a lucrarilor se vor lua toate masurile ce se impun pentru evitarea poluarii apelor, pentru protectia factorilor de mediu pentru prevenire si combaterea poluarilor accidentale, in special cu produse petroliere ca urmare a exploatarii utilajelor tehnologice.

2.Orice modificare fata de Documentatia tehnica si proiect, vizate spre neschimbare, care ar putea interveni pe parcursul lucrarilor va fi adusa la cunostinta emitentului avizului de gospodarire a apelor, responsabilitate care revine proiectantului.

3. Prezentul aviz nu se refera la stabilitatea si rezistenta lucrarilor propuse, precum nici la calitatea materialelor prevazute in cadrul lucrarilor.

4. Proiectantul este responsabil pentru calculele hidraulice privind determinarea adâncimii de afuiere.

**5. Începerea execuţiei se va anunţa obligatoriu cu 10 zile înainte la Sistemul de Gospodărire a Apelor Cluj**

**6. Recepţia lucrărilor se va realiza obligatoriu în prezenţa delegatului Sistemului de Gospodărire a Apelor Cluj**

**7. Se vor amplasa borne pe malurile cursurilor de apă traversate, în scopul identificării în teren a subtraversărilor executate.**

**8.Avand in vedere ca proiectul prevede subtraversarea unui curs de apa din arealul comunei Manastireni, posibilele avarii ale retelei de canalizare se vor gestiona numai cu instiintarea/acordul autoritatii competente de gospodarire a apei.**

**9. După finalizarea lucrărilor si inainte de punerea in functiune a investitiei, beneficiarul are obligația să solicite emiterea Autorizației de Gospodărire a Apelor în conformitatea cu prevederile Legii Apelor nr. 107/1996 cu completările și modificările ulterioare.**

m) titularul proiectului are obligaţia de a notifica în scris Agenţia pentru Protecţia Mediului Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării, conform cap. V, art. 34, alin.1 din **Legea nr. 292/2018** privind evaluarea impactului anumitor proiecte publice şi private asupra mediului

 n) la finalizarea lucrărilor titularul va notifica APM Cluj în vederea verificării conformării cu prevederile prezentului act de către reprezentanţii Agenţiei pentru Protecţia Mediului Cluj.

**Prezenta decizie** **este valabilă pe toată perioada de realizare a proiectului,** iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de **30 de zile** de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

dr. ing. Grigore CRĂCIUN

**Şef Serviciu AAA Șef serviciu CFM**

ing. Anca CÎMPEAN Adina SOCACIU

**Întocmit:**

Ing. Luisa OPREA cons. Romina LEOCA